《宿洞霄山中》
宋代·郑起

入山时八月，岚气似深冬。
岩洞生风雨，窠巢落桧松。
山中九重锁，月下一声钟。
警省非人世，今秋得异逢。

作者简介：郑 起(1199～1262年)初名震，字叔起，号菊山，福建省连江县透堡岭兜人。少试礼部，不第，遂弃举子业，潜心穷理尽性之学，束躬修行。为人方直严毅，与公卿大夫交往，言不及利，语不阿媚。一生著述有《易注》、《深衣书》、《倦游稿》、《菊山清隽集》、《易六十卦》等。